b'\n_START_ARTICLE_\nAdam West\n_START_SECTION_\nBakgrunn\n_START_PARAGRAPH_\nAdam var s\xc3\xb8nn av Otto West Anderson (25. januar 1903 \xe2\x80\x93 9. oktober 1984) og Audrey V. Speer (1906\xe2\x80\x9369). Han var av svensk avstamming fra farssiden, og av engelsk, walisisk, tysk, irsk og skotsk p\xc3\xa5 morssiden. Faren var bonde, moren operasangerinne og konsertpianist som ofret sine dr\xc3\xb8mmer om Hollywood for \xc3\xa5 ta seg av familien. Adam flyttet til Seattle da han var 15 sammen med moren da foreldrene skilte seg._NEWLINE_Han tok bachelorgrad i litteratur ved Whitman College. Under milit\xc3\xa6rtjenesten var han hallomann for American Forces Networks fjernsyn. Etter dimittering var han melkemann og flyttet s\xc3\xa5 til Hawaii for \xc3\xa5 arbeide i fjernsynet.\n_START_SECTION_\nKarriere\n_START_PARAGRAPH_\nI 1959 flyttet skuespilleren til Hollywood og tok artistnavnet \xc2\xabAdam West\xc2\xbb. I sin selvbiografi Back to Batcave forklarer han at han valgte navnet Adam bare fordi han likte m\xc3\xa5ten det s\xc3\xa5 ut og h\xc3\xb8rtes ut sammen med etternavnet \xc2\xabWest\xc2\xbb, som var hans mors pikenavn. Hans n\xc3\xa6re venner og familie kalte ham fremdeles for Bill._NEWLINE_Adam West dukket opp i filmen The Young Philadelphians med skuespiller Paul Newman, og som gjesteskuespiller i en rekke TV-serier med ville vesten-tema. Han hadde gjesteroller si den syndikerte dramaserien Johnny Midnight og for sine rolle som politibetjent Steve Nelson i dramaserien, The Detectives. Han spilte i en episode av den originale TV-serien The Outer Limits tittelen \xc2\xabThe Invisible Enemy\xc2\xbb. Han gjorde en kort opptreden i filmen Soldier in the Rain som hadde stjernegalleriet Jackie Gleason og Steve McQueen p\xc3\xa5 rollelisten._NEWLINE_I 1970 ble West tilbudt rollen som James Bond for filmen Diamanter varer evig. Men West fikk ikke rollen etter \xc3\xa5 ha pr\xc3\xb8vespilt for rollen og han uttalte senere i sin selvbiografi at han trodde denne rollen i stedet burde spilles av noen britiske skuespillere. Siden 2000, har West gjort regelmessige opptredener p\xc3\xa5 den animerte TV-serien Family Guy, der han spiller ordf\xc3\xb8reren Adam West, som var en parodi p\xc3\xa5 West selv, som var ordf\xc3\xb8reren i Quahog i Rhode Island. Denne rollen har gitt ham en ny b\xc3\xb8lge av popularitet siden serien Batman.'